**Beretning repræsentantskabsmøde 11 oktober 2024**

Det sidste halve år har der været rigtigt travlt på vandværket. Det vist sig at der var meget der skulle indhentes. Da vi udsendte aconto opgørelse var halvdelen af forbrugerne i Lumsås på betaling servise, det var fint, men de fleste glemte at skifte til GHT’s PBS-nummer. Vi mangler stadig nogle at få på plads. Lumsås vandværk lagde ellers en meddelelse ud på deres hjemmeside, at fra den 1-10-2023 overtog GHT Lumsås vandværk. De forbruger der ikke har betalt aconto opgørelsen, har på årsopgørelsen fået påført et skyldigt beløb på den vandregning der er udsendt, det har givet noget ekstra arbejde især på telefonen. Alt dette kunne vi have undgået hvis vi havde sendt et brev til andelshaverne i Lumsås. Det har desværre vist sig at der på kontoret manglede mange ting at blive bogført under den forrige kontormedarbejder. Der er brugt megen tid på at få orden på dette. Blandt andet var der en forbruger i Lumsås der ikke havde fået opkrævning på vandet (Lundbeck)

**Måleraflæsning**

Her den 1 juli har vi aflæst alle vandmålerne. Der er desværre nogle forbruger der har glemt at holde øje med deres forbrug. Det er forbrugerens eget ansvar at holde øje med måleren, om der er brud på ledningen fra måleren. Vandværket refunderer ikke vandtab. Nu bliver der snart lukket ned i mange sommerhuse, så husk nu at lukke for vandet ude i målerbrønden, gå så ind og åben for vandet i huset, kommer der ikke vand, er der lukket rigtig.

**Udpumpet vandmængde**

Der er udpumpet 190.986 m3. GHT har aftaget 118.692m3 Lumsås har aftaget 65.364 m3 på 9 mdr. Deraf har Lundbeck aftaget 25.513 m3 Ebbeløkke har aftaget 6.930m3, det er ikke helt det vi har aftalt (9000m3). Jeg har set på fordelingen af vandforbruget. Vi har fire storforbruger de aftager 42.000m3 om året. 160.000m3 går til fastboende og sommerhuse dette giver ca. 42m3 pr. andelshaver.

**BNBO**

Det ord har vi hørt før. Nu har staten vedtaget, at der skal være en aftale på plads mellem lodsejer og vandværkerne inden 31-12-24 hvis der ikke er en aftale skal kommunen gå ind i lave en. Vi har som bekendt et område på ca.1 ha som kommer ind under BNBO. Jeg må indrømme vi har ikke gjort meget for at få det på plads, men nu må vi til at komme i gang. Det vil komme til at koste nogle penge, hvor meget kan jeg ikke sige, der er jo to partner i sagen.

**Ledningsnettet**

Vi arbejder stadig på at udskifte så meget ledningsnet som muligt for at holde spildprocenten på under 10%. Der skal sættes 5 sessionsbrønde op i Lumsås. De koster 110.000,00 kr. stykket, så vi starter med at sætte en op som vil dække ned mod Sejerø bugten. Det er blevet så dyrt at renovere og investere i nyt, at vi er nødt til at se på hvor får vi mest ud af at renovere og investere, så der kan være nogle opgaver der bliver udskudt hvis de kan vente.

**Nyt regnskabsprogram igen**

For et år siden skiftede vi regnskabsprogram, det vi havde var forældet. Vores daværende kontoransat anbefalede det vi har haft det sidste år. Vi havde et møde med vores nye revisor om de kendte dette program. De havde lidt kendskab til det, men det var ikke noget problem, da de var et landsdækkende firma. Det har så vist sig det ikke er det rigtige regnskabsprogram for os faktisk heller ikke for revisorer. Så vi skiftede over til e-conomic, fra den 1-7-2024. Det er et program som er meget bruger venligt.

**Arbejde i den kommende tid**

Vi skal have indhentet en del arbejde på kontoret, vi håber vi er helt med inden jul. Det skal vi være, for det næste regnskabs år er jo på kun et halvt år fra 1-7-24 til 31-12-24, så følger vi kalen­deråret. På vandværket skal vi i gang med at renovere styringstavlen, den er nedslidt og den person vi have til at reparerede tavlen har fået andet arbejde. Det bliver en udgift på ca. 635.000 kr.